News Update: ตลาดคริปโทฯ ยังร่วงต่อเนื่อง หลัง Binance ตกลงซื้อกิจการ FTX ดัน Bitcoin ร่วงสู่ระดับต่ำสุดในรอบ 2 ปี - FINNOMENA
ตลาดคริปโทฯ ยังร่วงต่อเนื่อง หลังข่าว Binance และ FTX ควบรวมกิจการ เพื่อจัดการวิกฤติสภาพคล่องของ FTX
9 พ.ย. 2565

ตลาดคริปโทฯ ยังร่วงต่อเนื่อง หลังข่าว Binance และ FTX ควบรวมกิจการ เพื่อจัดการวิกฤติสภาพคล่องของ FTX
ล่าสุด (9 พ.ย.) ราคา Bitcoin ร่วงลงมา 6.52% สู่ $18,420 ซึ่งตามข้อมูลของ Coin Metricsระหว่างวันราคาร่วงลงไปถึง $17,300 ซึ่งเป็นระดับต่ำสุดนับตั้งแต่เดือน พ.ย. 2020 ขณะที่ Ether ร่วง 11.35% สู่ $1,300 โดยช่วงหนึ่งตกลงไปต่ำสุดที่ $1,228
CZ ซีอีโอของ Binance บริษัทซื้อขายคริปโทรายใหญ่ที่สุดของโลก แถลงในวันอังคาร (8 พ.ย.) ว่า บริษัทสามารถบรรลุข้อตกลงในการซื้อกิจการของ FTX ซึ่งเป็นแพลตฟอร์มซื้อขายสกุลเงินคริปโทฯ ที่กำลังเผชิญปัญหาสภาพคล่อง
CZ กล่าวว่า FTX ประสบปัญหาสภาพคล่องอย่างรุนแรงและได้ขอขอความช่วยเหลือจาก Binance โดยทั้ง 2 บริษัทได้ลงนามในหนังสือแสดงเจตจำนงโดยไม่มีข้อผูกมัดเพื่อซื้อกิจการของ http://FTX.com และช่วยเสริมสภาพคล่องแก่บริษัท
โดย Binance จะทำการตรวจสอบธุรกิจของ FTX ในช่วงไม่กี่วันข้างหน้า และบริษัทมีสิทธิที่จะถอนตัวจากข้อตกลงได้ตลอดเวลา อย่างไรก็ตาม CZ ไม่ได้เปิดเผยวงเงินในการซื้อกิจการ FTX ในครั้งนี้ ด้าน ‘แซม แบงค์แมน-ฟรายด์’ ผู้ก่อตั้ง FTX ทวีตข้อความยืนยันการบรรลุข้อตกลงดังกล่าวเช่นกัน
ก่อนหน้านี้ มีกระแสข่าวลือเกี่ยวกับการล้มละลายของของ FTX หลัง CZ ประกาศว่าจะขายเหรียญ FTT ซึ่งเป็นโทเค็นของ FTX ทั้งหมดมูลค่ากว่า 500 ล้านดอลลาร์ เนื่องขากได้รับข้อมูลบางอย่าง ส่งผลให้ เหรียญ FTT ดิ่งลงเกือบ 20% สู่ระดับ 17.73 ดอลลาร์ ซึ่งเป็นระดับต่ำสุดนับตั้งแต่ปี 2021
ซึ่งทาง FTX ออกมายอมรับว่า เว็บเทรดกำลังประสบปัญหาด้านสภาพคล่องและอาจเกิดวิกฤตการณ์ล้มละลาย โดยการที่ Binance ดำเนินการเข้าซื้อกิจการก็อาจจะทำให้ เว็บเทรด FTX และบริษัท Alameda Research ไม่ได้ผลกระทบจากภาระหนี้ นี่จึงถือเป็นข่าวดีสำหรับผู้ใช้ FTX ที่กลัวว่าจะไม่ได้รับเงินทุนกลับมา
อ้างอิง:
https://www.cnbc.com/2022/11/08/cryptocurrencies-slide-as-worries-about-ftx-fester-in-latest-crypto-liquidity-scare.html 
https://www.bangkokbiznews.com/finance/cryptocurrency/1036691 
https://siamblockchain.com/2022/11/09/binances-ftx-com-acquisition-plunges-market/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Binance
CZ
FTX
News Update
คริปโท
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA